  Майя Бывальцева Удмуртиысь Можга ёросысь Можга – Вавож но Дэри ёросысь Пыӵанка гуртысь Шор урамысь сюресъёсты тупатъязы. Ужъёсты «Кышкыттэм ӟечлыко сюресъёс» йӧскалык ӵектосъя быдэстӥзы. Со сярысь ӵектослэн улосвыл офисэзлэн пресс-службаез ивортӥз. Можга – Вавож сюреслэсь 6,8 иськемзэ тупатъязы. Сюрес вылэ выль ГОСТ-ёсъя лэсьтэм асфальтобетонэз кык сӥен вӧлдӥзы, урдэмъёссэ юнматӥзы, ву кошкон канаваосты сузязы, ву кошкон гумыосты тупатъязы. Со сяна, транспорт дугдылонниосты выльдӥзы, выль павильонъёс пуктӥзы. Быдэстэм ужъёсты эскерисьёслэн юанъёссы ӧз кылдэ. Пыӵанкаын 2,5 сюресэз тупатъязы. Отын озьы ик асфальтобетон кык сӥен вӧлдӥзы, дунъёссэ юнматӥзы, ву кошкон гумыосты тупатъязы. Со сяна, машинаослэсь ӝоглыксэс кулэстон понна, кык интыын искусственной лёгъёс лэсьтӥзы. Объектэз уже кутӥзы. Таяз арын Удмуртиын йӧскалык ӵектосъя 111 объектъёсты тупатъяны малпаськом. Ужъёслэсь экваторзэс ортчим ни. Ваньмыз соос чаклам ужанрадлыкъя быдэсъясько, 1-тӥ куарусёнозь нырысетӥ черодысь объектъёсты тупатъянэз йылпумъялом – соосыз, кудъёсызъя торгъёс 2020-тӥ толсуре ортчытэмын ни вал Солэн кылъёсызъя, куд-ог объектъёс ватсаса коньдонэн тупатъясько, соосъя контрактъёс туэ юнматэмын. Отын тупатъянэз 1-тӥ шуркынмонозь быдтозы. Йӧскалык ӵектосъя Удмуртиын 17 объектъёсты тупатъязы ни, соос пӧлын Брангурт – Кияса сюреслэн люкетэз. Тегъёс: Авто Можга Удмуртия сюресъёс Дэри тупатъянужъёс АлексейГорбачёв  